31. ΝΟΜΟΣ υπ’ αριθ. 2226 της 18-21 Ιουλ. 1994   (ΦΕΚ Α΄ 122).  Εισαγωγή, εκπαίδευση και μετεκπαίδευση στις Σχολές της Αστυνομικής Ακαδημίας και στο Τμήμα Ανθυποπυραγών της Πυροσβεστικής Ακαδημίας και άλλες διατάξεις. Προϋποθέσεις εισαγωγής στις Σχολές Αστυφυλάκων και Αξιωματικών Άρθρ.1.-1.Η εισαγωγή σπουδαστών στη Σχολή Αστυφυλάκων και στη Σχολή Αξιωματικών της Ελληνικής Αστυνομίας γίνεται με το σύστημα των γενικών εξετάσεων, σύμφωνα με τις διατάξεις των άρθρ. 1 και 2 του Νόμ. 1351/1983 (ΦΕΚ Α΄ 56) «Εισαγωγή σπουδαστών στην Τριτοβάθμια εκπαίδευση και άλλες διατάξεις», όπως έχουν τροποποιηθεί και συμπληρωθεί μεταγενέστερα και ισχύουν κάθε φορά και με τις ειδικότερες ρυθμίσεις που αναφέρονται στις ακόλουθες παραγράφους του παρόντος άρθρου. 2.α. Ο αριθμός των εισαγομένων σε υφιστάμενες κατά το χρόνο αποφοίτησής τους κενές θέσεις σε καθεμιά από τις παραπάνω Σχολές καθορίζεται κατ’ έτος με κοινή απόφαση των Υπουργών Δημόσιας Τάξης, Εθνικής άμυνας και Εθνικής Παιδείας και Θρησκευμάτων, με βάση τις ανάγκες κάθε φορά της Ελληνικής Αστυνομίας. Το ποσοστό των εισαγομένων στις Αστυνομικές Σχολές γυναικών καθορίζεται σε 15% επί του συνολικού αριθμού εισακτέων. Το ποσοστό αυτό αντιστοιχεί στον αριθμό του αστυνομικού προσωπικού που ασκεί δραστηριότητες διοικητικής υποστήριξης, διαβατηριακού ελέγχου, τροχαίας, εφαρμογής τουριστικών και αγορανομικών διατάξεων και ορισμένες ανακριτικές δραστηριότητες, για την άσκηση των οποίων ο παράγων φύλο δεν ασκεί επιρροή, ενώ το λοιπό αστυνομικό προσωπικό, λόγω της φύσης της αποστολής της Ελληνικής Αστυνομίας, εκτελεί, κάτω από δυσμενείς τοπικές και χρονικές συνθήκες, δραστηριότητες που αφορούν στην αντιμετώπιση πράξεων βίας, στην τήρηση ή αποκατάσταση της τάξης σε μαζικές εκδηλώσεις και συναθροίσεις, στη δίωξη και σύλληψη επικίνδυνων κακοποιών, στην εξουδετέρωση εκρηκτικών μηχανισμών, στη φύλαξη και μεταγωγή ανδρών κρατουμένων, στην προστασία υψηλών προσώπων, στη δίωξη ζωοκλοπής, στην επαναπροώθηση λαθρομεταναστών και σε ορισμένες τεχνικές εφαρμογές, οι οποίες για την άσκησή τους, απαιτούν αυξημένο επίπεδο μυϊκής δύναμης, ταχύτητας και αντοχής, κριτήρια τα οποία, κατά τα  διδάγματα της κοινής λογικής και πείρας, διαθέτουν, λόγω βιολογικών ιδιαιτεροτήτων, οι άνδρες». Το μέσα σε «  » δεύτερο εδάφ. αντικαταστάθηκε ως άνω από την παρ. 1 άρθρ. 12 Νόμ. 2713/27-30 Απρ. 1999 (ΦΕΚ Α΄ 89), κατωτ. αριθ. 50. Σύμφωνα δε με την παρ. 3 του ίδιου άρθρ. του Νόμ. 2713/1999 οι διατάξεις των προηγουμένων παραγράφων εφαρμόζονται και στους διαγωνισμούς που προκηρύχθηκαν πριν την ισχύ του παρόντος νόμου, αλλά δεν ολοκληρώθηκαν. Κατά το καθορισμό του αριθμού που αντιστοιχεί στο ποσοστό αυτό, τα κλασματικά υπόλοιπα δεν λαμβάνονται υπόψη. Από τον αριθμό των εισακτέων που καθορίζεται για τη Σχολή Αξιωματικών, ποσοστό 50% προέρχεται υποχρεωτικά, με την επιφύλαξη των διατάξεων της παρ. 2 του άρθρ. 3 του παρόντος νόμου, από Ανθυπαστυνόμους, Αρχιφύλακες και Αστυφύλακες, οι οποίοι εισάγονται στο Γ΄ εξάμηνο. Το ανωτέρω ποσοστό μειώνεται κατά 5% κατ’ έτος και μέχρι να φθάσει τελικά στο 20%. β. Οι διατάξεις του άρθρ. 42  του Νόμ. 1481/1984 (ΦΕΚ Α΄ 152) για την κατάταξη ειδικών κατηγοριών προσώπων στις Σχολές της Αστυνομικής Ακαδημίας εξακολουθούν να ισχύουν. γ. Στη Σχολή Αξιωματικών εισάγονται καθ’ υπέρβαση και χωρίς εξετάσεις οι 5 πρώτοι κατά σειρά εξόδου από τη Σχολή Αστυφυλάκων, όπως καθορίζεται από τον οικείο κανονισμό, που εισάγονται σύμφωνα με τις διατάξεις του παρόντος νόμου και αποφοιτούν κατά το αμέσως προηγούμενο της εισαγωγής εκπαιδευτικό έτος. δ. Στη Σχολή Αξιωματικών εισάγονται κατ’ έτος και καθ’ υπέρβαση μέχρι 10 Αστυφύλακες, Αρχιφύλακες και Ανθυπαστυνόμοι, πτυχιούχοι Ανωτάτων Εκπαιδευτικών Ιδρυμάτων και Τεχνολογικών Εκπαιδευτικών Ιδρυμάτων, ύστερα από κατατακτήριες εξετάσεις που διενεργούνται από το Υπουργείο Δημόσιας Τάξης, εφόσον συγκεντρώνουν και τα λοιπά προβλεπόμενα από τον οικείο κανονισμό προσόντα. Τα μαθήματα στα οποία εξετάζονται και η διαδικασία των εξετάσεων καθορίζονται με απόφαση του Υπουργού Δημόσιας Τάξης. ε. Στη Σχολή Αστυφυλάκων του παρόντος νόμου εισάγονται χωρίς εξετάσεις και καθ’ υπέρβαση του εκάστοτε οριζόμενου αριθμού μέχρι 10 αθλητές, οι οποίοι έχουν πετύχει διάκριση εκ των αναφερομένων στα άρθρ. 22 και 23 του νόμ. 2009/1992 (ΦΕΚ Α΄ 18), εφόσον έχουν και τα προσόντα που απαιτούνται για τους λοιπούς  (Μετά τη σελ. 24,8404(α) Σελ.  24,8405 Τεύχος 1335 Σελ. 15 Σχολές Σωμάτων Ασφαλείας 4.Α.η.31   756 υποψήφιους Αστυφύλακες. Σε περίπτωση που οι υποψήφιοι υπερβαίνουν τον ως άνω αριθμό, προηγούνται όσοι επιτυγχάνουν διάκριση κατά σειρά σε διοργανώσεις Ολυμπιακών, Παγκόσμιων ή Πανευρωπαϊκών αγώνων ή καταρρίπτουν ή ισοφαρίζουν παγκόσμια ή πανευρωπαϊκή επίδοση και ακολουθούν κατά σειρά όσοι επιτυγχάνουν διάκριση σε διοργάνωση Μεσογειακών ή Βαλκανικών αγώνων ή καταρρίπτουν ή ισοφαρίζουν πανελλήνια επίδοση. Εάν οι υποψήφιοι έχουν πετύχει διάκριση σε ίδια διοργάνωση, προηγούνται εκείνοι που καταλαμβάνουν την καλύτερη θέση και μεταξύ αυτών που  έχουν τηνίδια θέση, όσοι έχουν υψηλότερο βαθμό απολυτηρίου Λυκείου. Για την εφαρμογή των διατάξεων του παρόντος εδαφίου ισχύουν ανάλογα οι διατάξεις του άρθρ. 25 του Νόμ. 2009/1992. 3.Με κοινή απόφαση των Υπουργών Δημόσιας Τάξης και Εθνικής Παιδείας και Θρησκευμάτων καθορίζονται οι δέσμες, στις οποίες εντάσσονται οι Σχολές Αστυφυλάκων και Αξιωματικών Ελληνικής Αστυνομίας, το ποσοστό εισαγομένων από κάθε δέσμη και κάθε άλλη αναγκαία λεπτομέρεια. 4.Οι υποψήφιοι για τις Σχολές Αστυφυλάκων και Αξιωματικών της Ελληνικής Αστυνομίας πρέπει να έχουν τα προβλεπόμενα προσόντα, που καθορίζονται από τις διατάξεις του νόμου και τους οικείους κανονισμούς. 5.Οι υποψήφιοι ιδιώτες υποβάλλονται επιπλέον σε «Προκαταρκτικές εξετάσεις» (αθλητικές, υγειονομικές και ψυχοτεχνικές δοκιμασίες), που γίνονται με μέριμνα του Υπουργείου Δημόσιας Τάξης και σύμφωνα με όσα καθορίζονται από τις οικείες διατάξεις του νόμου και τους κανονισμούς. Στις εξετάσεις αυτές ο υποψήφιος πρέπει να κριθεί ικανός κατά το έτος υποβολής της υποψηφιότητας, για να έχει δικαίωμα συμμετοχής στην επιλογή. Οι αστυνομικοί υποψήφιοι υποβάλλονται μόνο σε υγειονομικές εξετάσεις, σύμφωνα με τις διατάξεις του οικείου κανονισμού. 6.Οι διατάξεις των παρ. 1 και 2 του άρθρ. 29 του Νόμ. 2009/1992 (ΦΕΚ Α΄ 18) εφαρμόζονται ανάλογα και για τις Σχολές Αστυφυλάκων και Αξιωματικών. 7.Κενές θέσεις, που είναι πιθανό να προκύπτουν μετά την εισαγωγή των σπουδαστών στις Σχολές, επιτρέπεται να συμπληρώνονται από υποψηφίους, που είχαν δηλώσει τη συγκεκριμένη Σχολή κατά φθίνουσα βαθμολογική σειρά και σύμφωνα με τις διατάξεις της παρ. 3 του παρόντος. Η συμπλήρωση των κενών θέσεων γίνεται με απόφαση του Υπουργού Δημόσιας Τάξης, με βάση σχετικούς πίνακες επιλαχόντων που αποστέλλονται από το Υπουργείο Εθνικής Παιδείας και Θρησκευμάτων. Σελ.  24,8406 Τεύχος 1335 Σελ. 16 Σχολή Αστυφυλάκων. Άρθρ.2.-1.Η φοίτηση στη Σχολή Αστυφυλάκων διαρκεί 5 εξάμηνα. 2.Η κατανομή των εισαγομένων στα Παραρτήματα της Σχολής Αστυφυλάκων, που λειτουργούν σύμφωνα με τις κείμενες διατάξεις, ενεργείται με απόφαση του Υπουργού Δημόσιας Τάξης, με βάση τη σειρά προτίμησης για καθένα που δηλώνεται μετά την επιλογή αυτών στη Διεύθυνση Εκπαίδευσης του Υπουργείου Δημόσιας Τάξης, σε συνδυασμό με τη συνολική τους βαθμολογία. Σε περίπτωση ισοβαθμίας διενεργείται κλήρωση με μέριμνα της ίδιας Διεύθυνσης. 3.Οι απόφοιτοι της Σχολής του παρόντος άρθρου είναι ανακριτικοί υπάλληλοι κατά την έννοια της παρ. 1 του άρθρ. 33 του Κώδικα Ποινικής Δικονομίας. 4.Με προεδρικό διάταγμα, που εκδίδεται μετά από πρόταση του Υπουργού Δημόσιας Τάξης, ρυθμίζονται τα θέματα που αφορούν τον Οργανισμό της Σχολής, το πρόγραμμα, το εκπαιδευτικό προσωπικό, τα διδασκόμενα μαθήματα, τη διεξαγωγή των εξετάσεων και κάθε άλλη αναγκαία λεπτομέρεια. Σχολή Αξιωματικών Ελληνικής Αστυνομίας Άρθρ.3.-1.Η φοίτηση στη Σχολή Αξιωματικών της Ελληνικής Αστυνομίας διαρκεί 8 εξάμηνα. 2.Κατά το πρώτο έτος εφαρμογής των διατάξεων του παρόντος νόμου εισάγονται στη Σχολή Αξιωματικών μόνο ιδιώτες. 3.Οι δόκιμοι Υπαστυνόμοι, που προέρχονται από ιδιώτες, κατά τη διάρκεια της εκπαίδευσής τους, λαμβάνουν τις αποδοχές του μη εκπληρώσαντος τις στρατιωτικές υποχρεώσεις αστυφύλακα. 4.Οι διατάξεις της παρ. 4 του προηγούμενου άρθρου εφαρμόζονται ανάλογα και για τη Σχολή Αξιωματικών  4.Α.η.31 Σχολές Σωμάτων Ασφαλείας   757 Εισαγωγή σπουδαστών στο Τμήμα Ανθυποπυραγών της Πυροσβεστικής Ακαδημίας. Άρθρ.4.-1.α. Στο Τμήμα Ανθυποπυραγών της Πυροσβεστικής Ακαδημίας εισάγονται Πυρονόμοι, Αρχιπυροσβέστες και Πυροσβέστες, σε ποσοστό 50% των θέσεων που προκηρύσσονται με το σύστημα των γενικών εξετάσεων, σύμφωνα με τις διατάξεις των άρθρ. 1 και 2 του νόμ. 1351/1993 (ΦΕΚ Α΄ 56), όπως έχουν τροποποιηθεί και συμπληρωθεί μεταγενέστερα και ισχύουν κάθε φορά. Το υπόλοιπο 50% των θέσεων που προκηρύσσονται για το ίδιο Τμήμα καλύπτεται με εισαγωγή πτυχιούχων Ανωτάτων Εκπαιδευτικών Ιδρυμάτων, σύμφωνα με τις διατάξεις του άρθρ. 1 του Π.Δ. 365/1990 (ΦΕΚ Α΄ 144). (Αν ο αριθμός των εισακτέων δεν καλύπτεται από τη μια κατηγορία, συμπληρώνεται από την άλλη.) Το μέσα σε (  ) τελευταίο εδαφ. της παρ. 1(α) καταργήθηκε από την παρ. 6 άρθρ. 26 Νομ. 2899/29-29 Φεβρ. 2000 (ΦΕΚ Α΄41),κατωτ. σελ. 270,810113. β. Ο αριθμός των εισαγομένων καθορίζεται κατ’ έτος με κοινή απόφαση των Υπουργών Δημόσιας Τάξης και Εθνικής Παιδείας και Θρησκευμάτων και είναι ίσος με τις κενές οργανικές θέσεις που υπάρχουν κατά την προκήρυξη των εξετάσεων, καθώς και με εκείνες που πρόκειται να κενωθούν μέχρι τέλους του επόμενου της έναρξης της εκπαιδευτικής περιόδου έτους. γ. Οι διατάξεις του άρθρ. 2 του Π.Δ. 53/1989 (ΦΕΚ Α΄ 26) για την κατάταξη ειδικών κατηγοριών προσώπων στα Τμήματα της Πυροσβεστικής Ακαδημίας εξακολουθούν να ισχύουν. δ. Στο Τμήμα Ανθυποπυραγών εισάγονται κατ’ έτος και καθ’ υπέρβαση Πυροσβέστες, Αρχιπυροσβέστες και Πυρονόμοι, πτυχιούχοι Ανωτάτων Εκπαιδευτικών Ιδρυμάτων και Τεχνολογικών Εκπαιδευτικών Ιδρυμάτων σε ποσοστό 20% των προκηρυσσόμενων θέσεων με το σύστημα των γενικών εξετάσεων, ύστερα από κατατακτήριες εξετάσεις που διενεργούνται από το Υπουργείο Δημόσιας Τάξης, εφόσον συγκεντρώνουν και τα λοιπά προβλεπόμενα από τον οικείο κανονισμό προσόντα. Τα μαθήματα στα οποία εξετάζονται και η διαδικασία των εξετάσεων καθορίζονται με απόφαση του Υπουργού Δημόσιας Τάξης. Για τους εισαγόμενους στις Σχολές Ανθυποπυραγών και άλλες διατάξεις βλ. παρ. 2 και 4 άρθρ. 3 του Π.Δ. 239/26 Αυγ. – 3 Σεπτ. 1997 (ΦΕΚ Α΄ 177), κατωτ. αριθ. 46. 2.Οι διατάξεις των παρ. 3, 4, 6 και 7 του άρθρ. 1 του παρόντος νόμου εφαρμόζονται ανάλογα και για το Τμήμα Ανθυποπυραγών. 3.Η φοίτηση στο Τμήμα Ανθυποπυραγών διαρκεί 8 εξάμηνα, με εξαίρεση όσων εισάγονται σύμφωνα με τις διατάξεις του Π.Δ. 365/1990 (ΦΕΚ Α΄ 144). 4.Οι διατάξεις της παρ. 2 του άρθρ. 56 του Π.Δ. 174/1983 (ΦΕΚ Α΄ 68) εξακολουθούν να ισχύουν. Μετεκπαίδευση στελεχών Άρθρ.5.-1.Ιδρύεται Σχολή Εθνικής Ασφάλειας, η οποία έχει ως σκοπό την μετεκπαίδευση και επιμόρφωση των ανώτερων στελεχών της Ελληνικής Αστυνομίας σε όλα τα θέματα που σχετίζονται με τη στρατηγική και την πολιτική εθνικής ασφάλειας. 2.Στη Σχολή Εθνικής Ασφάλειας μπορεί να φοιτούν και Αξιωματικοί των Ενόπλων Δυνάμεων, του Λιμενικού και Πυροσβεστικού Σώματος, καθώς και πολιτικοί υπάλληλοι υπουργείων και υπηρεσιών του ευρύτερου δημόσιου τομέα. 3.Ιδρύεται Σχολή Μετεκπαίδευσης και Επιμόρφωσης, η οποία έχει ως αποστολή τη διαρκή μετεκπαίδευση και εξειδίκευση του προσωπικού της Ελληνικής Αστυνομίας σε συγκεκριμένα και ειδικά αντικείμενα και στις νέες επιστημονικές μεθόδους που σχετίζονται με την εκτέλεση της αποστολής του. 4.Με προεδρικό διάταγμα, που εκδίδεται μετά από πρόταση των Υπουργών Οικονομικών και Δημόσιας Τάξης, καθορίζονται τα θέματα που αφορούν τον Οργανισμό των Σχολών του παρόντος άρθρου, την έδρα, τη διάρκεια φοίτησης, τις προϋποθέσεις και τη διαδικασία εισαγωγής, φοίτησης και αποφοίτησης, τα διδασκόμενα γνωστικά αντικείμενα, το διδακτικό προσωπικό και κάθε άλλη αναγκαία λεπτομέρεια. Ειδικές υποχρεώσεις Άρθρ.6.-1.για όσους κατατάσσονται στις Σχολές Αστυφυλάκων και Αξιωματικών της Ελληνικής Αστυνομίας και δεν έχουν εκπληρώσει τις στρατιωτικές τους υποχρεώσεις έχουν εφαρμογή οι διατάξεις της παρ. 5 του άρθρ. 27 του νόμ. 1481/1984. Οι ανωτέρω, μετά την επιλογή και κατάταξή τους, υποβάλλονται στη βασική εκπαίδευση νεοσυλλέκτων στις Σχολές Αστυνομίας. Με απόφαση των Υπουργών Εθνικής Άμυνας και Δημόσιας Τάξης καθορίζεται το περιεχόμενο της εκπαίδευσης, η διάρκεια αυτής και κάθε άλλη αναγκαία λεπτομέρεια. 2.Οι μαθητές που διαγράφονται από τις Σχολές λόγω αποβολής, απολύσεως ή παραιτήσεώς τους υποχρεώνονται να εκπληρώσουν όλες τις στρατιωτικές υποχρεώσεις, σύμφωνα με τις διατάξεις του νόμ. 1763/1988 «Στρατολογία των Ελλήνων». (Μετά τη σελ. 24,8406) Σελ.  24,8407 Τεύχος 1335 Σελ. 17 Σχολές Σωμάτων Ασφαλείας 4.Α.η.31   758 Τελικές και μεταβατικές διατάξεις Άρθρ.7.-1.Η Σχολή Αρχιφυλάκων καταργείται μετά το πέρας της εκπαίδευσης όσων φοιτούν σε αυτή κατά την έναρξη ισχύος του παρόντος νόμου. 2.Οι Αρχιφύλακες γενικών καθηκόντων προέρχονται από Αστυφύλακες γενικών καθηκόντων, ύστερα από προαγωγικές εξετάσεις για κάλυψη υφιστάμενων κενών οργανικών θέσεων. Οι κενές θέσεις καθορίζονται με απόφαση του Αρχηγού της Ελληνικής Αστυνομίας. Οι προαγόμενοι με αυτόν τον τρόπο ασκούν ανακριτικά καθήκοντα. Οι προϋποθέσεις, τα δικαιολογητικά, η διαδικασία διεξαγωγής των εξετάσεων, τα εξεταζόμενα μαθήματα και κάθε άλλη αναγκαία λεπτομέρεια καθορίζονται με προεδρικό διάταγμα, που εκδίδεται με πρόταση του Υπουργού Δημόσιας Τάξης. 3.Μέχρι ένα έτος μετά την εισαγωγή της πρώτης σειράς εκπαιδευομένων στη Σχολή Αστυφυλάκων του παρόντος νόμου επιτρέπεται η κατάταξη Αστυφυλάκων προς κάλυψη κενών οργανικών θέσεων αστυνομικού προσωπικού, σύμφωνα με τις διατάξεις του π.δ. 496/1987 (ΦΕΚ Α΄ 229). Η εκπαίδευση αυτών γίνεται σύμφωνα με τις διατάξεις του Π.Δ. 585/1985 (ΦΕΚ Α΄ 205). 4.Οι διατάξεις του παρόντος νόμου, που αναφέρονται στη διάρκεια φοίτησης στις Σχολές της Αστυνομικής Ακαδημίας και στο Τμήμα Ανθυποπυραγών της Πυροσβεστικής Ακαδημίας εφαρμόζονται για όσους εισάγονται, σύμφωνα με τις διατάξεις του παρόντος νόμου. 5.Η εισαγωγή σπουδαστών στις Σχολές της Αστυνομικής και Πυροσβεστικής Ακαδημίας, σύμφωνα με τις διατάξεις του παρόντος νόμου, θα αρχίσει από το ακαδημαϊκό έτος 1995-1996. Άρθρ.8.-(Παρατίθεται στον τομ. 4Α σελ. 370,02) Άρθρ.9.-Παρατίθεται στο τέλος της παρ. 2 του άρθρ. 4 του Νόμ. 1520/1986, ανωτ. σελ. 16,553). Έναρξη ισχύος Άρθρ.10.-Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως, εκτός αν ορίζεται διαφορετικά στις επί μέρους διατάξεις του.  Σελ.  24,8408 Τεύχος 1335 Σελ. 18  